**ПРОМЕНИ В ПРАВИЛАТА ЗА ОЦЕНЯВАНЕ НА СТУДЕНТИТЕ СЪГЛАСНО ПРАВИЛНИК** за оценяване на знанията, уменията и компетентностите на студентите в Икономически университет – Варна, утвърден на АС на 25.03.2021 г.

При оформяне на оценката по дисциплините (в т.ч. текуща оценка – при дисциплини без изпит), общата сума на всички получени точки се приравнява към шестобалната система както следва:

1. от 86 до 100 точки – Отличен 6,00;

2. от 71 до 85 точки – Много добър 5,00;

3. от 56 до 70 точки – Добър 4,00;

4. от 41 до 55 точки – Среден 3,00;

5. до 40 точки – Слаб 2,00.

Независимо от общата сума на точките от семестриалното и сесийното оценяване, скалата по ал. 4 се прилага при условие, че студентът е получил минимум 10 точки на изпита

При задочна форма на обучение семестриалното оценяване може да се осъществява по време (само до 50% от максималния брой точки за семестриално оценяване) или след изтичане на присъствения период в съответствие с указанията, публикувани на платформата за електронно и дистанционно обучение

В редовна форма на обучение максималният брой точки за семестриално оценяване при дисциплините с изпит е 50 т.

 В задочна и дистанционна форми на обучение максималният брой точки за семестриално оценяване при дисциплините с изпит е 40 т.

Максималният брой точки за семестриално оценяване при дисциплините с текуща оценка е 100 т. за всички форми на обучение.